આ મામલે ભાજપના પ્રવક્તા સંમિત પત્રએ જણાવ્યું કે ચૂંટણી પહેલા હારવાની ડરે ગુજરાત કોંગ્રેસ વોટ લેવા માટે આવો ખોટો ડર ઊભો કરી રહી છે. તો બીજી તરફ કોંગ્રેસે પણ આ મામલે ભાજપ પર આરોપ મૂક્યો છે કે ભાજપ પાછું કોમી તોફાનનો ભય ઊભો કરીને ગુજરાતમાં વોટ મેળવવા માટે રાજકારણ રમી રહ્યું છે. આમ બન્ને પક્ષો આ મામલે એક બીજા પર આક્ષેપ કરી રહ્યા છે. ત્યારે આ તમામ વચ્ચે આવા લાલ ચોકડીના નિશાન કોણ કરી રહ્યું છે તે અંગે હજી કોઇ સ્પષ્ટ જાણકારી પ્રાપ્ત નથી થઇ.